《雨中别以铜》
清代·邵齐焘

会难恨别遽，冒雨一相送。既乏杯酒叙，仍阻游屐从。

空对杂花飘，时闻一禽哢。欲辞复少留，道孤觉交重。

濯缨已类李，弹冠长异贡。守拙易索居，耽静俱违众。

愁心共云远，还舫随波动。群山江上青，何处牵离梦。

作者简介：(1718～1769)，字荀慈，号叔山，江苏常熟人。生于清圣祖康熙57年，卒于高宗乾隆34年，年52岁。幼异敏，读书晓大义。乾隆7年（公元1742年）进士，改翰林院庶吉士。散馆，授编修。居词馆10年，纂修书局者再。尝献《东巡颂》，时称为班、扬之亚。性夷旷，年未40，即罢官归。自颜其堂曰“道山禄隐。”主讲常州龙城书院，黄景仁、洪亮吉皆从受学。齐焘善为骈体文，意欲矫陈维崧、吴绮、章藻功三家之失，故所作以气格排奡、色泽斑驳为宗。著有《玉芝堂诗文集》9卷，《清史列传》行于世。